मंत्री कविता जैन ने कर्मचारियों से जुडे मुद्दों को समीक्षा करते हुए कहा कि कर्मचारियों की मांगों के अनुरूप सरकार लगातार गंभीरता से विचार करते हुए कदम उठा रही है। मुख्यमंत्री मनोहर लाल सफाई कर्मचारियों को न्यूनतम वेतन 8100 रूपए से बढाकर 11500 रूपए अथवा डीसी रेट, जो भी अधिक हो, उसे देने की घोषणा कर चुके हैं, वहीं सीवर सफाई के दौरान मृत्यु की स्थिति में अनुबंधित अथवा ठेकेदार के माध्यम से कार्यरत कर्मचारी के परिवार को 3 लाख रूपए की सहयोग राशि प्रदान की जाती है। इसी प्रकार से सरकार समय-समय पर कर्मचारियों के हित को लेकर कदम उठाती रही है, ताकि कर्मचारियों को लाभ दिलाया जा सके।